CELEX: 
Language: mt
Date: 2020-07-17 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) 2016/1011 tal-Parlament Ewropew u tal-Kunsill fir-rigward tal-kontenut minimu tal-ispjegazzjoni dwar kif il-fatturi ambjentali, soċjali u ta’ governanza huma riflessi fil-metodoloġija tal-parametru referenzjarju

IL-KUMMISSJONI
                               EWROPEA

                                                       Brussell, 17.7.2020
                                                       C(2020) 4748 final

                  REGOLAMENT DELEGAT TAL-KUMMISSJONI (UE) .../...

                                           ta’ 17.7.2020

     li jissupplimenta r-Regolament (UE) 2016/1011 tal-Parlament Ewropew u tal-Kunsill fir-
       rigward tal-kontenut minimu tal-ispjegazzjoni dwar kif il-fatturi ambjentali, soċjali u
              ta’ governanza huma riflessi fil-metodoloġija tal-parametru referenzjarju

                                   (Test b’rilevanza għaż-ŻEE)

MT                                                                                               MT
 ---pagebreak---                                   MEMORANDUM TA’ SPJEGAZZJONI

     1.       KUNTEST TAL-ATT DELEGAT
     1.1.     Sfond ġenerali
     Fl-2015, l-Unjoni Ewropea ffirmat il-Ftehim ta’ Pariġi dwar il-Klima. Il-Ftehim ta’ Pariġi
     dwar il-Klima jistabbilixxi l-objettiv li jissaħħaħ ir-rispons għat-tibdil fil-klima, fost affarijiet
     oħra permezz ta’ flussi ta’ investiment konsistenti mal-mixja lejn emissjonijiet ta’ gassijiet
     serra baxxi u żvilupp reżiljenti għall-klima.
     Il-Komunikazzjoni dwar il-Patt Ekoloġiku Ewropew tikkonferma l-ħtieġa ta’ sinjali fuq
     perjodu ta’ żmien twil biex il-flussi finanzjarji u ta’ kapital jiġu ddirezzjonati għall-
     investiment ekoloġiku u biex jiġu evitati l-assi mhux rekuperabbli. Dan l-att delegat se
     jikkontribwixxi għal dan l-objettiv speċifiku. Jimxi wkoll fuq il-passi tal-Pjan ta’ Azzjoni
     preċedenti “Il-Finanzjament tat-Tkabbir Sostenibbli” ta’ Marzu 2018, li jniedi strateġija
     ambizzjuża u komprensiva dwar il-finanzi sostenibbli u fil-mira tiegħu għandu l-orjentazzjoni
     mill-ġdid tal-flussi ta’ kapital lejn investiment sostenibbli biex jinkiseb tkabbir sostenibbli u
     inklużiv.
     B’mod aktar ġenerali, il-Patt Ekoloġiku Ewropew huwa r-rispons tal-Unjoni Ewropea għall-
     isfidi tal-klima u tal-ambjent, li huma l-kompitu li jiddefinixxi din il-ġenerazzjoni. Din hija
     strateġija ġdida ta’ tkabbir li għandha l-għan li tittrasforma l-UE f’soċjetà ġusta u prosperuża,
     b’ekonomija moderna, effiċjenti fl-użu tar-riżorsi u kompetittiva fejn ma jkunx hemm
     emissjonijiet netti tal-gassijiet serra fl-2050, fejn l-ambjent u s-saħħa taċ-ċittadini jkunu protetti, u
     fejn it-tkabbir ekonomiku jkun separat mill-użu tar-riżorsi. Peress li l-kumpaniji u l-unitajiet
     domestiċi se jkollhom jipprovdu l-biċċa l-kbira tal-investimenti sostenibbli fid-deċennju li
     jmiss, huwa kruċjali li jiġu stabbiliti sinjali ċari fuq perjodu ta’ żmien twil li jiggwidaw lill-
     investituri lejn investiment sostenibbli.
     Ir-Regolament (UE) 2016/1011 tal-Parlament Ewropew u tal-Kunsill1 (ir-Regolament dwar il-
     Parametri Finanzjarji) jintroduċi qafas komuni biex jiżgura l-preċiżjoni u l-integrità tal-
     parametri referenzjarji li ssir referenza għalihom fl-istrumenti finanzjarji, fil-kuntratti
     finanzjarji jew fil-fondi ta’ investiment fl-Unjoni Ewropea. B’dan il-mod, għandu l-għan li
     jikkontribwixxi għall-funzjonament tas-suq intern, filwaqt li jintlaħaq livell għoli ta’
     protezzjoni għall-konsumatur u għall-investitur.
     Fl-24 ta’ Mejju 2018, il-Kummissjoni ppubblikat il-proposta tagħha biex temenda r-
     Regolament dwar il-parametri referenzjarji, skont il-Pjan ta’ Azzjoni “Il-Finanzjament tat-
     Tkabbir Sostenibbli”, bl-għan li tipproponi standards għall-metodoloġija tal-parametri
     referenzjarji ta’ livell baxx ta’ emissjonijiet tal-karbonju fl-Unjoni.
     Ir-Regolament (UE) 2019/2089 tal-Parlament Ewropew u tal-Kunsill2, li jemenda r-
     Regolament dwar il-Parametri Finanzjarji, jintroduċi kategorija ġdida ta’ parametri
     referenzjarji, l-hekk imsejħa parametri referenzjarji tal-Klima tal-UE (il-Parametri
     Referenzjarji tat-Tranżizzjoni Klimatika tal-UE u l-Parametri Referenzjarji tal-UE allinjati

     1
             Ir-Regolament (UE) 2016/1011 tal-Parlament Ewropew u tal-Kunsill tat-8 ta’ Ġunju 2016 dwar l-indiċi
             użati bħala parametri referenzjarji fi strumenti finanzjarji u kuntratti finanzjarji jew dwar il-kejl tal-
             prestazzjoni ta’ fondi ta’ investiment u li jemenda d-Direttivi 2008/48/KE u 2014/17/UE u r-
             Regolament (UE) Nru 596/2014 (ĠU L 171, 29.6.2016, p. 1).
     2
             Ir-Regolament (UE) 2019/2089 tal-Parlament Ewropew u tal-Kunsill tas-27 ta’ Novembru 2019 li
             jemenda r-Regolament (UE) 2016/1011 fir-rigward ta’ Parametri Referenzjarji tat-Tranżizzjoni
             Klimatika tal-UE, ta’ Parametri Referenzjarji tal-UE allinjati mal-Ftehim ta’ Pariġi u ta’
             divulgazzjonijiet relatati mas-sostenibbiltà għall-parametri referenzjarji (ĠU L 317, 9.12.2019, p. 17).

MT                                                          1                                                             MT
 ---pagebreak---      mal-Ftehim ta’ Pariġi), u d-divulgazzjonijiet relatati mas-sostenibbiltà għall-parametri
     referenzjarji kollha.
     1.2.     Objettiv tar-Regolament Delegat
     L-għan ta’ dan ir-Regolament Delegat huwa li jistabbilixxi l-kontenut minimu tal-
     ispjegazzjoni dwar kif l-elementi ewlenin tal-metodoloġija tal-parametru referenzjarju
     jirriflettu fatturi ambjentali, soċjali u ta’ governanza (ESG) għal kull parametru referenzjarju,
     bl-eċċezzjoni ta’ parametri referenzjarji tar-rati tal-imgħax u tal-kambju, kif ukoll il-format
     standard li għandu jintuża.
     1.3.     Sfond ġuridiku
     Dan ir-Regolament Delegat huwa bbażat fuq l-għoti ta’ setgħa stabbilit fl-Artikolu 13(2a) tar-
     Regolament dwar il-Parametri Referenzjarji.

     2.       KONSULTAZZJONIJIET QABEL L-ADOZZJONI TAL-ATT
     F’Ġunju 2018, il-Kummissjoni stabbiliet Grupp ta’ Esperti Tekniċi dwar il-Finanzi
     Sostenibbli (TEG - Technical Expert Group). Il-missjoni tat-TEG kienet tinkludi l-għoti ta’
     rakkomandazzjonijiet lill-Kummissjoni rigward ir-rekwiżiti ta’ divulgazzjoni ESG biex
     jiffurmaw parti mid-dikjarazzjoni ta’ parametru referenzjarju.
     F’Ġunju 2019, it-TEG ippubblika verżjoni interim tar-rapport, li kienet soġġetta għal sejħa
     għar-rispons attiva matul is-sajf tal-2019.
     Fit-30 ta’ Settembru 2019, it-TEG ippubblika r-rapport finali tiegħu. Ir-rapport finali huwa
     disponibbli                                                                        hawnhekk
     https://ec.europa.eu/info/sites/info/files/business_economy_euro/banking_and_finance/docum
     ents/190930-sustainable-finance-teg-final-report-climate-benchmarks-and-disclosures_en.pdf.
     Il-persunal tal-Kummissjoni kellu laqgħat mal-partijiet ikkonċernati biex jiddiskuti l-miżuri
     delegati għall-futur fil-ħarifa tal-2019 u matul l-ewwel nofs tal-2020. Skont ir-regoli dwar ir-
     Regolamentazzjoni Aħjar, l-abbozz tal-atti delegati ġew ippubblikati fuq il-portal tar-
     Regolamentazzjoni Aħjar għal perjodu għar-rispons ta’ erba’ ġimgħat bejn April u Mejju 2020.
     B’kollox, 36 parti kkonċernata wieġbu għal din il-konsultazzjoni. Barra minn hekk, fil-laqgħa
     tal-Grupp ta’ Esperti tal-Kumitat Ewropew tat-Titoli (EGESC - Expert Group of the European
     Securities Committee) f’Mejju 2020, l-abbozzi ta’ atti delegati ġew ippreżentati lill-esperti tal-
     Istati Membri u diskussi magħhom, b’osservaturi mill-Parlament Ewropew.

     3.       VALUTAZZJONI TAL-IMPATT
     Skont ir-Regolament dwar il-Parametri Referenzjarji kif emendat bir-Regolament (UE)
     2019/2089, il-Kummissjoni għandha s-setgħa li tispeċifika l-miżuri relatati mas-sostenibbiltà
     għall-parametri referenzjarji. Dan jinkludi tliet temi: rekwiżiti minimi għall-kostruzzjoni ta’
     Parametri Referenzjarji tat-Tranżizzjoni Klimatika tal-UE u Parametri Referenzjarji tal-UE
     allinjati mal-Ftehim ta’ Pariġi, il-kontenut minimu tal-ispjegazzjoni dwar kif l-elementi
     ewlenin tal-metodoloġija tal-parametri referenzjarji jirriflettu l-fatturi ESG u l-informazzjoni
     li għandu jipprovdi l-amministratur tal-parametru referenzjarju dwar kif huma riflessi l-fatturi
     ESG.
     It-TEG ingħata mandat mill-Kummissjoni biex jagħti rakkomandazzjonijiet tekniċi dwar
     dawk l-aspetti kollha. It-TEG ippubblika r-rapport finali tiegħu dwar il-parametri referenzjarji
     tal-klima u d-divulgazzjonijiet ESG tal-parametri referenzjarji f’Settembru 2019, wara
     involviment konsiderevoli mal-partijiet ikkonċernati permezz ta’ roundtables, workshops u
     sejħa fuq sitt ġimgħat għar-rispons li saret matul is-sajf tal-2019.

MT                                                   2                                                    MT
 ---pagebreak---      Ir-rapport TEG
     Ir-rapport finali tat-TEG fih sett ta’ rekwiżiti minimi għall-kostruzzjoni ta’ Parametri
     Referenzjarji tat-Tranżizzjoni Klimatika tal-UE u Parametri Referenzjarji tal-UE allinjati mal-
     Ftehim ta’ Pariġi u rekwiżiti minimi dwar id-divulgazzjoni ESG li jenħtieġ li jkunu
     applikabbli għall-parametri referenzjarji kollha, b’xi eċċezzjonijiet.
     Il-Kummissjoni kkunsidrat il-kontribuzzjonijiet kollha li rċeviet, inkluż ir-rapport tat-TEG u
     r-reazzjonijiet għas-sejħa tat-TEG għar-rispons, kif ukoll l-input ipprovdut lill-Kummissjoni
     mill-partijiet ikkonċernati matul il-konferenzi telefoniċi jew il-laqgħat bilaterali.
     Filwaqt li l-Kummissjoni ġeneralment taqbel mal-approċċ adottat mit-TEG, l-atti delegati
     xorta waħda jiddevjaw mir-rapport TEG f’għadd ta’ każijiet, b’mod partikolari b’rabta mar-
     rekwiżiti ta’ divulgazzjoni ESG. L-objettiv huwa li l-approċċ tat-TEG jiġi rrazzjonalizzat u
     ssimplifikat biex tiġi pprovduta aktar ċarezza dwar is-sett ta’ indikaturi u dwar l-
     informazzjoni li l-amministraturi tal-parametri referenzjarji huma mistennija li jiddivulgaw.
     L-emendi jiġu spjegati b’termini sempliċi u jiċċaraw ir-rakkomandazzjonijiet tekniċi
     ppreżentati mit-TEG, itejbu l-livell ta’ trasparenza u jipprovdu prevedibbiltà akbar għall-
     amministraturi tal-parametri referenzjarji.
     Il-Kummissjoni, meta speċifikat il-kriterji minimi għall-kostruzzjoni ta’ Parametri
     Referenzjarji tat-Tranżizzjoni Klimatika tal-UE u Parametri Referenzjarji tal-UE allinjati mal-
     Ftehim ta’ Pariġi u r-rekwiżiti ta’ divulgazzjoni ESG, żammet quddiem għajnejha l-prinċipju
     sovrastanti tal-proporzjonalità, filwaqt li żammet ċertu livell ta’ flessibbiltà għall-
     amministraturi tal-parametri referenzjarji.
     Proporzjonalità
     L-atti delegati jispeċifikaw ulterjorment l-għoti tas-setgħat relatati mal-Parametri
     Referenzjarji l-ġodda tal-Klima tal-UE u r-rekwiżiti ta’ divulgazzjoni ESG li jinsabu fir-
     Regolament dwar il-Parametri Referenzjarji, filwaqt li jaċċertaw l-applikazzjoni
     proporzjonata ta’ dan tal-aħħar.
     Il-Kummissjoni, filwaqt li qieset ir-rapport tat-TEG u r-rispons li waslilha mingħand il-
     partijiet ikkonċernati, rat li tintroduċi approċċ proporzjonat għar-rekwiżiti minimi għall-
     kostruzzjoni ta’ Parametri Referenzjarji tat-Tranżizzjoni Klimatika tal-UE u Parametri
     Referenzjarji tal-UE allinjati mal-Ftehim ta’ Pariġi, u rekwiżiti minimi dwar id-divulgazzjoni
     ESG għall-amministraturi tal-parametri referenzjarji.
     Skont l-għotjiet ta’ setgħa li jinsabu fir-Regolament dwar il-Parametri Referenzjarji, il-
     Kummissjoni temmen li hemm bżonn li ssir distinzjoni bejn ir-rekwiżiti ta’ divulgazzjoni
     ESG fir-rigward tal-metodoloġija u r-rekwiżiti ta’ divulgazzjoni ESG fid-dikjarazzjoni ta’
     parametru referenzjarju, billi dawn ma jfittxux li jiksbu l-istess objettivi għall-investituri.
     L-amministraturi tal-parametri referenzjarji bħalissa ma għandhomx l-obbligu li jiddivulgaw
     lista ta’ fatturi ESG, minkejja li xi wħud minnhom diġà jagħmlu dan, fl-hekk imsejħa “skedi
     informattivi” (factsheets). Għaldaqstant, dan l-eżerċizzju se jkun ġdid għal xi wħud minnhom
     biss. L-objettiv tal-Kummissjoni huwa li tallinja sa fejn huwa possibbli l-prattiki tas-suq u l-
     indikaturi li diġà jeżistu biex jiġu evitati kostijiet sproporzjonati. Għal din ir-raġuni, il-fatturi
     ESG huma bbażati fuq ir-rakkomandazzjoni tar-rapport tat-TEG li kien soġġett għal
     konsultazzjoni vasta tas-suq. Il-Kummissjoni tipproponi wkoll li jiġi rfinat aktar l-approċċ
     issuġġerit mit-TEG, u b’mod partikolari tiġi rrazzjonalizzata l-lista tal-fatturi ESG li
     għandhom jiġu ddivulgati, tiġi ssimplifikata t-terminoloġija użata u tkun tirreferi, fejn
     applikabbli, għall-istandards, it-trattati u l-konvenzjonijiet internazzjonali.

MT                                                    3                                                      MT
 ---pagebreak---      Barra minn hekk, il-Kummissjoni mhijiex beħsiebha tesiġi d-divulgazzjoni tal-
     klassifikazzjonijiet ESG għall-parametri referenzjarji kollha, billi dan is-suġġett qed jiġi
     indirizzat fi fluss ta’ ħidma separat u parallel taħt il-Pjan ta’ Azzjoni dwar il-Finanzi
     Sostenibbli.
     Fl-aħħar nett, filwaqt li r-rapport tat-TEG jirrakkomanda l-użu ta’ “proporzjon ta’
     distribuzzjoni ħadrani sa kannella”, din il-metrika mhijiex inkluża fl-atti delegati, billi dawn
     il-kunċetti għadhom ma ġewx definiti fil-livell tal-UE u qed jitqiesu fi fluss ta’ ħidma separat
     u parallel fl-ambitu tar-Regolament previst dwar it-tassonomija.
     Flessibbiltà
     Ir-rekwiżiti stabbiliti skont l-att delegat fir-rigward tal-istandards minimi għall-Parametri
     Referenzjarji tat-Tranżizzjoni Klimatika tal-UE u l-Parametri Referenzjarji tal-UE allinjati
     mal-Ftehim ta’ UE-Pariġi jżommu ċertu grad ta’ flessibbiltà fit-tfassil tal-metodoloġija tal-
     parametri referenzjarji, sabiex jitħalla marġni biex is-suq jiżviluppa strateġiji innovattivi u
     jadatta għall-ħtieġa speċifika tal-investituri.
     Rigward l-att delegat dwar il-kontenut minimu tal-ispjegazzjoni ta’ kif il-fatturi ESG huma
     riflessi fil-metodoloġija tal-parametri referenzjarji, l-amministraturi tal-parametri referenzjarji
     jenħtieġ li jirrapportaw biss dwar il-fatturi ESG li jużaw meta jkunu qed ifittxu li jiksbu
     objettivi ESG u kif jagħmlu dan.
     Fl-aħħar nett, rigward l-att delegat dwar id-dikjarazzjoni ta’ parametru referenzjarju, l-
     amministraturi tal-parametri referenzjarji li ma jfittxux li jiksbu l-objettivi ESG mhux se
     jkunu marbuta bir-rekwiżiti meta dan jiddikjarawh espliċitament fil-mudell rilevanti anness
     mad-dikjarazzjoni ta’ finanzjament.

     3.1      Analiżi tal-kostijiet u tal-benefiċċji
     Wieħed mill-atti delegati jispeċifika standards minimi għat-tfassil tal-Parametri Referenzjarji
     tat-Tranżizzjoni Klimatika tal-UE u l-Parametri Referenzjarji tal-UE allinjati mal-Ftehim ta’
     Pariġi. Iż-żewġ parametri referenzjarji huma denominazzjonijiet użati b’mod volontarju u
     għalhekk ir-rekwiżiti stabbiliti fl-att delegat relatat japplikaw biss għall-amministraturi tal-
     parametri referenzjarji li jagħżlu dawn ir-regoli. Billi l-att delegat jistipula l-istandards
     minimi, l-amministraturi tal-parametri referenzjarji se jitħallew iżommu ċertu grad ta’
     flessibbiltà fit-tfassil tagħhom, sabiex il-kostijiet tal-konformità jkunu limitati. B’mod aktar
     ġenerali, dan l-approċċ jipprovdi regoli ċari u armonizzati dwar kif jitfasslu tali parametri
     referenzjarji, li hu mistenni li jnaqqas possibbilment il-kostijiet tal-iżvilupp ta’ politiki interni,
     iżda jitħalla marġni biex is-suq jiżviluppa strateġiji innovattivi, u jindirizza d-domanda tal-
     investituri bir-rieda li jfasslu strateġiji ta’ investiment li jkunu konxji mill-klima.
     Iż-żewġ atti delegati rigward id-divulgazzjonijiet ESG minimi dwar il-metodoloġiji u rigward
     id-divulgazzjonijiet ESG minimi fid-dikjarazzjoni ta’ parametru referenzjarju, rispettivament,
     se jirrikjedu lill-amministraturi tal-parametri referenzjarji jadattaw l-infrastruttura tal-IT
     tagħhom biex jakkomodaw il-fluss ġdid ta’ informazzjoni u r-rekwiżiti ta’ informazzjoni. Ta’
     min jenfasizza li diġà hija prassi attwali tas-suq għall-amministraturi tal-parametri
     referenzjarji li jiddivulgaw l-informazzjoni ESG fl-hekk imsejħa “skedi informattivi”,
     għaldaqstant il-kostijiet tal-konformità mar-regoli l-ġodda huma mistennija li jkunu limitati.
     L-informazzjoni ESG li għandha tiġi ddivulgata mill-amministraturi tal-parametri
     referenzjarji se ttejjeb il-livell ta’ komparabbiltà u tipprovdi ċarezza għall-investituri bir-rieda
     li jagħmlu investimenti konsapevoli relatati mal-klima.

MT                                                     4                                                      MT
 ---pagebreak---      3.2      Sussidjarjetà
     Ir-Regolament dwar il-Parametri Referenzjarji jorbot fl-intier tiegħu u japplika direttament fl-
     Istati Membri kollha. Ir-Regolament dwar il-Parametri Referenzjarji fih perjodu tranżitorju
     għall-parametri referenzjarji kritiċi u parametri referenzjarji ta’ pajjiżi terzi li jistgħu jibqgħu
     jintużaw fl-Unjoni mingħajr awtorizzazzjoni sa tmiem l-2021. Il-bażi ġuridika għar-
     Regolament dwar il-Parametri Referenzjarji hija l-Artikolu 114 tat-Trattat dwar il-
     Funzjonament tal-Unjoni Ewropea u kwalunkwe bidla għal dak ir-Regolament għandha
     tikkonforma mal-istess bażi ġuridika.
     Kulma jmur aktar investituri jagħżlu li jkollhom strateġiji ta’ investiment b’livell baxx ta’
     emissjonijiet tal-karbonju u jużaw parametri referenzjarji ta’ livell baxx ta’ emissjonijiet tal-
     karbonju biex ikejlu l-prestazzjoni tal-portafolji tal-investiment.
     Sabiex is-suq intern jibqa’ jiffunzjona tajjeb għall-benefiċċju tal-investituri u sabiex ikun
     żgurat livell għoli ta’ protezzjoni tal-konsumaturi u tal-investituri, ir-Regolament dwar il-
     Parametri Referenzjarji kif emendat jintroduċi qafas regolatorju li jistipula rekwiżiti minimi
     għall-Parametri Referenzjarji tat-Tranżizzjoni Klimatika tal-UE u għall-Parametri
     Referenzjarji tal-UE allinjati mal-Ftehim ta’ Pariġi. It-twaqqif ta’ Parametri Referenzjarji tat-
     Tranżizzjoni Klimatika tal-UE u Parametri Referenzjarji tal-UE allinjati mal-Ftehim ta’
     Pariġi, li jissejsu fuq metodoloġija marbuta mal-impenji stabbiliti fil-Ftehim ta’ Pariġi rigward
     l-emissjonijiet tal-karbonju, se jikkontribwixxi biex tiżdied it-trasparenza u jgħin biex jiġi
     evitat il-greenwashing.
     Fin-nuqqas ta’ qafas armonizzat biex jiżgura l-preċiżjoni u l-integrità tal-kategoriji prinċipali
     ta’ parametri referenzjarji ta’ livell baxx ta’ emissjonijiet tal-karbonju użati fil-portafolji ta’
     investiment individwali jew kollettivi, x’aktarx li d-differenzi fl-approċċi tal-Istati Membri se
     joħolqu ostakli għat-tħaddim bla intoppi tas-suq intern.

     4.       ELEMENTI ĠURIDIĊI TAL-ATT DELEGAT
     Id-dritt li tadotta atti delegati huwa previst skont l-Artikolu 49 tar-Regolament (UE)
     2016/1011.
             L-Artikolu 1 jirreferi għall-ispjegazzjoni dwar kif il-fatturi ESG huma riflessi fil-
              metodoloġija tal-parametru referenzjarju;
             l-Artikolu 2 jiċċara meta l-amministraturi tal-parametri referenzjarji huma meħtieġa
              jaġġornaw il-mudell għall-metodoloġija tal-parametru referenzjarju.

MT                                                    5                                                     MT
 ---pagebreak---                      REGOLAMENT DELEGAT TAL-KUMMISSJONI (UE) .../...

                                                     ta’ 17.7.2020

     li jissupplimenta r-Regolament (UE) 2016/1011 tal-Parlament Ewropew u tal-Kunsill fir-
       rigward tal-kontenut minimu tal-ispjegazzjoni dwar kif il-fatturi ambjentali, soċjali u
              ta’ governanza huma riflessi fil-metodoloġija tal-parametru referenzjarju

                                            (Test b’rilevanza għaż-ŻEE)

     IL-KUMMISSJONI EWROPEA,
     Wara li kkunsidrat it-Trattat dwar il-Funzjonament tal-Unjoni Ewropea,
     Wara li kkunsidrat ir-Regolament (UE) 2016/1011 tal-Parlament Ewropew u tal-Kunsill tat-
     8 ta’ Ġunju 2016 dwar l-indiċi użati bħala parametri referenzjarji fi strumenti finanzjarji u
     kuntratti finanzjarji jew dwar il-kejl tal-prestazzjoni ta’ fondi ta’ investiment u li jemenda d-
     Direttivi 2008/48/KE u 2014/17/UE u r-Regolament (UE) Nru 596/20143 u b’mod partikolari
     l-Artikolu 13(2a) tiegħu,
     Billi:
     (1)      Il-Ftehim ta’ Pariġi adottat skont il-Konvenzjoni Qafas tan-Nazzjonijiet Uniti dwar it-
              Tibdil fil-Klima, approvat mill-Unjoni fil-5 ta’ Ottubru 20164 (“il-Ftehim ta’ Pariġi”),
              għandu l-għan li jsaħħaħ ir-rispons għat-tibdil fil-klima, fost mezzi oħra billi l-flussi
              ta’ investiment isiru konsistenti ma’ perkors lejn emissjonijiet baxxi ta’ gassijiet
              b’effett ta’ serra u żvilupp reżiljenti għat-tibdil fil-klima.
     (2)      Fil-11 ta’ Diċembru 2019, il-Kummissjoni adottat Komunikazzjoni tagħha lill-
              Parlament Ewropew, lill-Kunsill Ewropew, lill-Kunsill, lill-Kumitat Ekonomiku u
              Soċjali Ewropew u lill-Kumitat tar-Reġjuni - “Il-Patt Ekoloġiku Ewropew”5. Il-Patt
              Ekoloġiku Ewropea jirrappreżenta strateġija ġdida ta’ tkabbir li għandha l-għan li
              tittrasforma l-Unjoni f’soċjetà ġusta u prospera, b’ekonomija moderna, effiċjenti fl-użu
              tar-riżorsi u kompetittiva fejn ma jkunx hemm emissjonijiet netti ta’ gassijiet b’effett
              ta’ serra fl-2050 u fejn it-tkabbir ekonomiku jkun diżakkoppjat mill-użu tar-riżorsi. L-
              implimentazzjoni tal-Patt Ekoloġiku Ewropew tirrikjedi li l-investituri jiġu offruti
              sinjali ċari u fit-tul biex jevitaw l-assi mhux rekuperabbli u biex iżidu l-finanzi
              sostenibbli.
     (3)      Ir-Regolament (UE) 2016/1011 jirrikjedi li l-amministraturi tal-parametri referenzjarji
              jispjegaw għal kull parametru referenzjarju fornut u ppubblikat, l-elementi ewlenin tal-
              metodoloġija tal-parametru referenzjarju, il-fatturi ambjentali, soċjali u ta’ governanza
              (“ESG” - environmental, social and governance).
     (4)      Modi differenti ta’ spjegazzjoni għal kull parametru referenzjarju jew familja ta’
              parametri referenzjarji kif l-elementi ewlenin tal-metodoloġija tal-parametru

     3
              ĠU L 171, 29.6.2016, p. 1.
     4
              Id-Deċiżjoni tal-Kunsill (UE) 2016/1841 tal-5 ta’ Ottubru 2016 dwar il-konklużjoni, f’isem l-Unjoni
              Ewropea, tal-Ftehim ta’ Pariġi adottat skont il-Konvenzjoni Qafas tan-Nazzjonijiet Uniti dwar it-Tibdil
              fil-Klima (ĠU L 282, 19.10.2016, p. 1).
     5
              COM(2019) 640 final.

MT                                                          6                                                           MT
 ---pagebreak---               referenzjarju jirriflettu l-fatturi ESG, iwasslu għal nuqqas ta’ komparabbiltà bejn il-
              parametri referenzjarji u nuqqas ta’ ċarezza fir-rigward tal-ambitu u l-objettivi tal-
              fatturi ESG. Għalhekk huwa meħtieġ li jiġi stabbilit il-kontenut minimu ta’ dawn l-
              ispjegazzjonijiet kif ukoll mudell li għandu jintuża.
     (5)      Sabiex l-informazzjoni għall-investituri tiġi adattata aħjar, ir-rekwiżit li jiġi spjegat kif
              l-elementi ewlenin tal-metodoloġija jirriflettu l-fatturi ESG għal kull parametru
              referenzjarju jew familja ta’ parametri referenzjarji pprovduti u ppubblikati għandhom
              iqisu l-assi sottostanti li fuqhom huma bbażati l-parametri referenzjarji. Jenħtieġ li dan
              ir-Regolament ma japplikax għall-parametri referenzjarji li ma għandhomx assi
              sottostanti li għandhom impatt fuq it-tibdil fil-klima bħall-parametri referenzjarji tar-
              rata tal-imgħax u l-parametri referenzjarji tal-kambju. Skont l-Artikolu 19 tar-
              Regolament (UE) 2016/1011, dan ir-Regolament ma għandux japplika għall-parametri
              referenzjarji tal-komoditajiet.
     (6)      Jenħtieġ li l-ispjegazzjoni dwar kif l-elementi ewlenin tal-metodoloġija tal-parametru
              referenzjarju jirriflettu l-fatturi ESG isiru b’valur medju ponderat aggregat, u jenħtieġ
              li ma jiġux żvelati għal kull kostitwent tal-parametri referenzjarji. Fejn rilevanti u
              xieraq, jenħtieġ li l-amministraturi tal-parametri referenzjarji jkunu jistgħu jipprovdu
              informazzjoni ESG addizzjonali.
     (7)      Sabiex l-utenti tal-parametri referenzjarji jingħataw informazzjoni preċiża u aġġornata,
              jenħtieġ li l-amministraturi tal-parametri referenzjarji jaġġornaw l-informazzjoni
              pprovduta fil-mudell biex tirrifletti kwalunkwe bidla li ssir fil-metodoloġija, u jenħtieġ
              li jindikaw ir-raġuni u d-dati li fihom l-informazzjoni ġiet aġġornata.
     (8)      Sabiex l-investituri jiġu pprovduti bi trasparenza massima, jenħtieġ li l-amministraturi
              tal-parametri referenzjarji jiddikjaraw b’mod ċar jekk isegwux objettivi ESG jew le,
     ADOTTAT DAN IR-REGOLAMENT:

                                               Artikolu 1
           Spjegazzjoni dwar kif il-fatturi ESG huma riflessi fil-metodoloġija tal-parametru
                                             referenzjarju
     1.        L-amministraturi tal-parametri referenzjarji għandhom jispjegaw, billi jużaw il-
               mudell stabbilit fl-Anness ta’ dan ir-Regolament, liema mill-fatturi ambjentali,
               soċjali u ta’ governanza (ESG) imsemmijin fl-Anness II tar-Regolament Delegat tal-
               Kummissjoni (UE).../... [UP jekk jogħġbok daħħal referenza għar-Regolament
               Delegat tal-Kummissjoni li jissupplimenta r-Regolament (UE) 2016/1011 tal-
               Parlament Ewropew u tal-Kunsill fir-rigward tal-ispjegazzjoni fid-dikjarazzjoni tal-
               parametru referenzjarju ta’ kif il-fatturi ambjentali, soċjali u ta’ governanza huma
               riflessi f’kull parametru referenzjarju pprovdut u ppubblikat]6 qiesu meta fasslu l-
               metodoloġija tal-parametru referenzjarju tagħhom. Għandhom jispjegaw ukoll kif
               dawk il-fatturi huma riflessi fl-elementi ewlenin ta’ dik il-metodoloġija, inkluż għall-
               għażla tal-assi sottostanti, il-fatturi ta’ ponderazzjoni, il-metriċi u l-prokuri.
               Ir-rekwiżit stabbilit fl-ewwel subparagrafu ma għandux japplika għall-parametri
               referenzjarji tal-komoditajiet.

     6
              Ir-Regolament Delegat tal-Kummissjoni (UE) …/… ta’ … li jissupplimenta r-Regolament (UE)
              2016/1011 tal-Parlament Ewropew u tal-Kunsill fir-rigward tal-ispjegazzjoni fid-dikjarazzjoni tal-
              parametru referenzjarju ta’ kif il-fatturi ambjentali, soċjali u ta’ governanza huma riflessi f’kull
              parametru referenzjarju pprovdut u ppubblikat (ĠU L …, …, p. …).

MT                                                        7                                                          MT
 ---pagebreak---      2.      Għall-parametri referenzjarji individwali, l-amministraturi tal-parametri referenzjarji
             jistgħu, minflok ma jipprovdu l-informazzjoni kollha meħtieġa mill-mudell stabbilit
             fl-Anness ta’ dan ir-Regolament, jissostitwixxu dik l-informazzjoni b’iperlink fl-
             ispjegazzjoni fornuta, għal sit web li jkun fih dik l-informazzjoni kollha.
     3.      Fil-każijiet fejn il-parametri referenzjarji jamalgamaw tipi differenti ta’ assi
             sottostanti, l-amministraturi tal-parametri referenzjarji għandhom jispjegaw kif il-
             fatturi ESG huma riflessi għal kull wieħed mill-assi sottostanti rilevanti.
     4.      Fl-ispjegazzjoni, l-amministraturi tal-parametri referenzjarji jistgħu jinkludu fatturi
             ESG addizzjonali u informazzjoni relatata.
     5.      L-amministraturi tal-parametri referenzjarji għandhom jiddikjaraw b’mod ċar, fl-
             ispjegazzjoni mogħtija jekk isegwux objettivi ESG jew le.
     6.      L-amministraturi tal-parametri referenzjarji għandhom jinkludu fl-ispjegazzjoni
             pprovduta referenza għas-sorsi tad-data u l-istandards użati għal kull fattur ESG
             divulgat.

                                          Artikolu 2
                             Aġġornament tal-ispjegazzjoni provduta
     L-amministraturi tal-parametri referenzjarji għandhom jaġġornaw l-ispjegazzjoni pprovduta
     kull meta l-metodoloġija tal-parametru referenzjarju tinbidel, u fi kwalunkwe każ fuq bażi
     annwali. Huma għandhom jiddikjaraw ir-raġunijiet għall-aġġornament.

                                              Artikolu 3
                                    Dħul fis-seħħ u applikazzjoni
     Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu
     f'Il-Ġurnal Uffiċjali tal-Unjoni Ewropea.

     Dan ir-Regolament għandu jorbot fl-intier tiegħu u japplika direttament fl-Istati Membri
     kollha.
     Magħmul fi Brussell, 17.7.2020

                                                 Għall-Kummissjoni
                                                 Il-President
                                                 Ursula VON DER LEYEN

MT                                                 8                                                   MT
 ---documentbreak---                                IL-KUMMISSJONI
                               EWROPEA

                                                       Brussell, 17.7.2020
                                                       C(2020) 4748 final

                                                       ANNEX

                                            ANNESS

                                               tar-

                  REGOLAMENT DELEGAT TAL-KUMMISSJONI (UE) .../...

     li jissupplimenta r-Regolament (UE) 2016/1011 tal-Parlament Ewropew u tal-Kunsill fir-
       rigward tal-kontenut minimu tal-ispjegazzjoni dwar kif il-fatturi ambjentali, soċjali u
              ta’ governanza huma riflessi fil-metodoloġija tal-parametru referenzjarju

MT                                                                                               MT
 ---pagebreak---                                          ANNESS
     MUDELL BIEX JIĠI SPJEGAT KIF l-elementi ewlenin tal-metodoloġija tal-parametru
      referenzjarju jirriflettu FATTURI AMBJENTALI, SOĊJALI U GOVERNATTIVI
                                          (ESG)

        SPJEGAZZJONI TA’ KIF IL-FATTURI ESG HUMA RIFLESSI FL-ELEMENTI
         EWLENIN TAL-METODOLOĠIJA TAL-PARAMETRU REFERENZJARJU

     Entrata 1. Isem         l-amministratur     tal-parametru
     referenzjarju.

     Entrata 2. Tip ta’ parametru referenzjarju jew familja
     ta’ parametri referenzjarji.
     Agħżel l-assi sottostanti rilevanti mil-lista pprovduta
     fl-Anness II tar-Regolament Delegat tal-Kummissjoni
     (UE).../... [UP jekk jogħġbok daħħal referenza għar-
     Regolament Delegat tal-Kummissjoni li jissupplimenta
     r-Regolament       (UE)    2016/1011      tal-Parlament
     Ewropew u tal-Kunsill fir-rigward tal-ispjegazzjoni
     fid-dikjarazzjoni tal-parametru referenzjarju ta’ kif il-
     fatturi ambjentali, soċjali u ta’ governanza huma
     riflessi f’kull parametru referenzjarju pprovdut u
     ppubblikat].
     Entrata 3. Isem il-parametru referenzjarju jew tal-
     familja ta’ parametri referenzjarji.

     Entrata 4. Il-metodoloġija tal-parametru referenzjarju          □ Iva □ Le
     għall-parametru referenzjarju jew għall-familja ta’
     parametri referenzjarji tqis il-fatturi ESG?

     Entrata 5. Jekk it-tweġiba għall-Entrata 4 hija iva, jekk jogħġbok niżżel hawn taħt, għal kull familja ta’
     parametri referenzjarji, dawk il-fatturi ESG li huma meqjusa fil-metodoloġija tal-parametru referenzjarju, bil-
     kunsiderazzjoni tal-fatturi ESG elenkati fl-Anness II tar-Regolament Delegat (UE) …/… [UP jekk jogħġbok
     daħħal referenza għar-Regolament Delegat tal-Kummissjoni li jissupplimenta r-Regolament (UE) 2016/1011
     tal-Parlament Ewropew u tal-Kunsill fir-rigward tal-ispjegazzjoni fid-dikjarazzjoni tal-parametru referenzjarju
     ta’ kif il-fatturi ambjentali, soċjali u ta’ governanza huma riflessi f’kull parametru referenzjarju pprovdut u
     ppubblikat].
     Jekk jogħġbok spjega kif dawk il-fatturi ESG jintużaw għall-għażla, il-ponderazzjoni jew l-esklużjoni tal-assi
     sottostanti.
     Il-fatturi ESG għandhom jiġu divulgati f’valur medju ponderat aggregat fil-livell tal-familja ta’ parametri
     referenzjarji.

     a) Lista ta’ fatturi ambjentali meqjusa:                               Għażla, ponderazzjoni jew esklużjoni:

     b) Lista ta’ fatturi soċjali kkunsidrati:                              Għażla, ponderazzjoni jew esklużjoni:

     c) Lista ta’ fatturi ta’ governanza meqjusa:                           Għażla, ponderazzjoni jew esklużjoni:

     Entrata 6. Jekk it-tweġiba għall-Entrata 4 hija iva, jekk jogħġbok niżżel hawn taħt, għal kull parametru
     referenzjarju, dawk il-fatturi ESG li huma meqjusa fil-metodoloġija tal-parametru referenzjarju, bil-

MT                                                               1                                                     MT
 ---pagebreak---      kunsiderazzjoni tal-fatturi ESG elenkati fl-Anness II tar-Regolament Delegat (UE) …/… [UP jekk jogħġbok
     daħħal referenza għar-Regolament Delegat tal-Kummissjoni li jissupplimenta r-Regolament (UE) 2016/1011
     tal-Parlament Ewropew u tal-Kunsill fir-rigward tal-ispjegazzjoni fid-dikjarazzjoni tal-parametru referenzjarju
     ta’ kif il-fatturi ambjentali, soċjali u ta’ governanza huma riflessi f’kull parametru referenzjarju pprovdut u
     ppubblikat] skont l-assi sottostanti rilevanti konċernat.
     Jekk jogħġbok spjega kif dawk il-fatturi ESG jintużaw għall-għażla, il-ponderazzjoni jew l-esklużjoni tal-assi
     sottostanti.
     Il-fatturi ESG ma għandhomx jiġu divulgati għal kull kostitwent tal-parametru referenzjarju, iżda għandhom jiġu
     divulgati f’valur medju ponderat aggregat tal-parametru referenzjarju.
     Alternattivament, din l-informazzjoni kollha tista’ tingħata fil-forma ta’ iperlink għal sit web tal-amministratur
     tal-parametru referenzjarju inkluż f’din l-ispjegazzjoni. L-informazzjoni fuq is-sit web għandha tkun faċilment
     disponibbli u aċċessibbli. L-amministraturi tal-parametri referenzjarji għandhom jiżguraw li l-informazzjoni
     ppubblikata fuq is-sit web tagħhom tibqa’ disponibbli għal ħames snin.

     a) Lista ta’ fatturi ambjentali meqjusa:                           Għażla, ponderazzjoni jew esklużjoni:

     b) Lista ta’ fatturi soċjali kkunsidrati:                          Għażla, ponderazzjoni jew esklużjoni:

     c) Lista ta’ fatturi ta’ governanza meqjusa:                       Għażla, ponderazzjoni jew esklużjoni:

     Iperlink għall-informazzjoni dwar il-fatturi ESG għal
     kull parametru referenzjarju:

     Entrata 7. Data u standards użati

     A) Input tad-data.
     (i) Iddeskrivi jekk id-data hijiex irrappurtata,
     immudellata jew esternalizzata internament jew
     esternament.
     (ii) Meta d-data tiġi rrappurtata, immudellata jew
     ipprovduta esternament, jekk jogħġbok semmi l-
     fornitur ta’ data tal-parti terza.

     B) Verifika u kwalità tad-data.
     Iddeskrivi kif tiġi vverifikata d-data u kif tiġi żgurata l-
     kwalità ta’ dik id-data.

     c) Standards ta’ referenza
     Iddeskrivi l-istandards internazzjonali         użati   fil-
     metodoloġija tal-parametru referenzjarju.

     Id-data dwar liema informazzjoni ġiet aġġornata l-
     aħħar u r-raġuni għall-aġġornament:

MT                                                                  2                                                     MT